馮子履

馮子履（），字禮甫，號仰芹，遼東廣寧左衛軍籍，山東青州府臨朐縣人，明朝政治人物。隆慶戊辰進士，官至河南左參政。

生平
祖父馮裕、父馮惟重皆為進士。馮惟重卒時，馮子履尚在襁褓，其母蔣氏將其撫養成人。馮子履弱冠能文，隆慶元年（1567年）丁卯科山東鄉試第六十二名舉人，二年（1568年）聯捷戊辰科三甲第七十名進士。授直隸固安縣知縣，任內興修文廟，剿滅盜匪，入祀當地名宦祠《固安縣志·卷三·文獻志·官師》頁二七：馮子履，山東臨朐人，隆慶二年由進士令固安。修學宮。後陞兵備道。祀名宦。，擢為兵部主事，萬曆二年（1574年）出為山西按察司僉事、兵備大同，升山西布政使司參議、山西按察司副使《明史》（卷216）：“自琦曾祖裕以下，累世皆进士。裕，字伯顺，以戍籍生于辽东。师事贺钦，有学行。终云南副使。祖惟重，行人。父子履，河南参政。从祖惟健，举人；惟讷，字汝言，江西左布政使，加光禄卿致仕。惟重、惟健、惟讷皆有文名，惟讷最著”，因人誣陷而被貶官。

萬曆十年（1582年）起復河州知州，遷陝西按察司僉事，當地百姓為其設立生祠祭祀。十七年（1589年）升河南按察司副使、兵備易州。二十一年（1594年）轉河南布政使司左參政，同年七月其子馮琦升翰林院侍讀學士，馮子履恐怕父子同時為官，過為顯赫，辭官告歸。萬曆二十四年丙申八月十八日卒，享年五十八。後以子馮琦貴誥封禮部右侍郎兼翰林院侍讀學士。清《光緒臨朐縣志》有傳《光緒臨朐縣志·卷十四上·先正上》頁三十二～三十三：馮子履，字禮甫，號仰芹，惟重子。幼孤，母蔣訓育之。弱冠能文，下筆數千言立就。隆慶元年舉人，戊辰成進士。知直隸固安縣。以清正請寄不行。縣多盜，揀良家子爲牙兵，習騎射，盜發輒捕得之，境內肅然。以能擢兵部主事，尋出爲山西僉事，治兵大同。大同自嘉靖以來，兵數變，郎吏隱蝕兵餉，兵闐門而譟，勢張甚。子履諭以理，而按誅其倡亂者，眾徐散。一鎮獲安。值大旱，繼以霖雨，穀石翔歸，亟懸厚值，召諸商米遠近輳集，又發倉賑濟，歲不爲災。小酋那吉入市，意輕漢兵，自以善射請與士角。子履以那吉素驕，非勝之不足懾其志。我兵無與抗者，陰計虜矢重不能及遠，密移弸百步外而身與那吉耦約，負者矢輸一物。子履引滿中的，觀者讙呼雷動。那吉連不勝，盡輸其衣裘鞍馬，面發赤。子履徐令移侯。稍前，使獨射以次盡還其所輸物。那吉搏顙悅服，謂天朝有人。終其任，貢市無敢譁者。屢遷參議、副使，大計被誣，起知河州，賑災減賦，縛洽里豪殺人者，與部郎相持，卒論如律。遷陝西僉事，說群盜平之，尤多惠政，秦民爲置生祠。久之，爲易州兵備副使，有聚眾誦經者，徼兵詐不遂，以叛告，民情忷懼，逃避相屬，有司遞請兩臺兵剿之。子履曰：一亭長辦此足矣，何至是？乃命庖人具酒炙闔戶酣飲。士民偵官寺，方闃然，縱酒爲樂，各稍稍還。子履第檄吏，拘爲首者，笞遣之，事遂定。其從容應變類如此。轉河南參政。子琦已授侍讀學士，畏盛滿，致仕歸。家居孝友恭慎。路逢乞兒馬醫者齒讓從弟子咸卒哭之哀遂病。病革，猶與知故談笑自如。其子環泣，請少留，復笑曰：命在司命，豈在我乎？命闔戶勿擾，怡然而卒。子履在大同操縱虜王及諸大酋無犯格令硜硜不少假借及在易時以易多金礦，宜採以資國，子履力言其不便，乃己人或目爲過慮。後數年，虜索市溢額，漸渝盟，而神宗以大內災，聽奸民言采礦，畿輔蕭然，薦紳介胄咸拊髀思子履矣。子琦自有傳。（采府志、舊志、鍾羽正崇雅堂集、昌國艅艎、臨朐編年錄、古郱紀略、宗伯集修）。

家族
曾祖馮振，贈南京戶部郎中；祖父馮裕，貴州按察司副使；父馮惟重，行人司行人。母蔣氏。慈侍下。

註釋

 參考書目 
張廷玉 等. 《明史》.
于慎行.《明故河南布政使司左参政诰封通议大夫礼部右侍郎兼翰林院侍读学士仰芹冯公墓志铭》. 《谷城山馆文集·卷二十一》.
周如砥《易州兵備副使馮公崇祀名宦碑》
余繼登《馮仰芹墓表》
（中國國家圖書館藏）姚延福、鄧嘉緝、蔣師轍 撰. 《光緒臨朐縣志》. 清光緒十年（1884年）刻本.
（中國國家圖書館藏）錢仲仁、王尚義 撰.《固安縣志》. 民國三十一年（1942年）鉛印本.

外部連結
纪锐利 冯氏家族略述

Category:臨朐人
Z
Category:軍籍進士
Category:明朝固安縣知縣
Category:明朝兵部主事
Category:明朝山西按察司僉事
Category:明朝山西布政使司參議
Category:明朝山西按察司副使
Category:明朝河州知州
Category:明朝陝西按察司僉事
Category:明朝河南按察司副使
Category:明朝河南布政使司參政